Telšių aerodromas

Telšių aerodromas – Telšių aeroklubui priklausantis aerodromas, esantis Telšių rajone, Degaičių kaimo pietiniame pakraštyje, netoli kelio , 2 km atstumu į rytus nuo Telšių miesto centro.

Istorija 
1935 m. Telšių miesto ir apylinkių tautininkų nutarimu buvo įsteigta sklandymo stotis. Nuo 1961 m. sklandymo sekcija tapo klubu, pamažu įrengtas aerodromas, sutvarkytos klubo patalpos, nupirkti lėktuvai.

2017 m. aerodromo turtą perėmė Telšių rajono savivaldybė.

Techniniai duomenys 

Aerodromas atitinka 1A aerodromo kategorijos reikalavimus ir tinka skraidyti pagal Vizualiųjų skrydžių taisykles tik dienos metu. Aukštis virš jūros lygio 125 m. Gruntinių kilimo ir tūpimo takų matmenys: 640 m x 150 m ir 740 m x 150 m. Maksimali leistina aerodrome naudojamo orlaivio masė – 5700 kg.

Skrydžiai vykdomi lėktuvais:
 3 lėktuvai „Wilga“,
 4 treniruočių sklandytuvai „Jantar–standart“,
 1 atviros klasės LAK-12 „Lietuva“,
 1 mokomasis KA-7.

Šaltiniai

Nuorodos 

 Sąrašas:Lietuvos oro uostai ir aerodromai
 Telšių aeroklubo svetainė
 Telšių aerodromas (sklandymas.lt)
 Telšių aerodromą ruošiasi paversti turistų traukos centru

Lietuvos aerodromai
Degaičiai